મહેસાણા સર્વ શિક્ષા અભિયાન અંગેની સમીક્ષા માટે બુધવારે સરકીટ હાઉસમાં સાંસદના અધ્યક્ષસ્થાને જિલ્લા કક્ષાના મોનિટરીંગ સેલની બેઠક યોજાઈ હતી. જેમાં એસએસએ હેઠળ ચાલતા પ્રોજેક્ટ અંગે વિસ્તૃત છણાવટ કરાઈ હતી. સર્કિટ હાઉસ ખાતે યોજાયેલી આ આ બેઠકમાં ધારાસભ્યો ડૉ.આશાબેન પટેલ, ભરત ઠાકોર, જિલ્લા પંચાયત પ્રમુખ શિલાબેન પટેલ, વિપક્ષ નેતા કેશુભાઈ પટેલ સહિત સદસ્યો, ડીડીઓ એમ.વાય.દક્ષિણી, સમાજ કલ્યાણ અધિકારી, આઈસીડીએસ પ્રોગ્રામ ઓફિસર સહિતની હાજરીમાં જિલ્લા પ્રા.શિક્ષણાધિકારી પુલકીત જોશીએ જિલ્લા પ્રાથમિક શિક્ષણ સમિતિ અને સર્વ શિક્ષા અભિયાનની કામગીરીની જાણકારી આપી હતી.